اختتام جنگ کے بعد شہدائے اسلام کی تجہیز و تکفین شروع ہوئی ، حضرت سرورِ کائنات ﷺ اپنے عم محترم کی لاش پر تشریف لائے،چونکہ ہندہ نے ناک کان کاٹ کر نہایت دردناک صورت بنادی تھی،اس لیے یہ منظر دیکھ کر بے اختیار دل بھر آیا،اور مخاطب ہوکر فرمایا تم پرخدا کی رحمت ہے ، کیونکہ تم رشتہ داروں کا سب سے زیادہ خیال رکھتے تھے۔نیک کاموں میں پیش پیش رہتے تھے ، اگر مجھے صفیہ کے رنج و غم کا خیال نہ ہوتا تو میں تمھیں اسی طرح چھوڑ دیتا کہ درند اور پرند کھا جائیں اور تم قیامت میں ان ہی کے شکم سے اُٹھائے جاؤ ، خدا کی قسم مجھ پر تمھارا انتقام واجب ہے ، میں تمھارے عوض ستر کافروں کا مثلہ کروں گا ، لیکن تھوڑی دیر کے بعد وحی الہی نے اس ناجائز انتقام کی ممانعت کر دی ، اس لیے کفارۂ یمین ادا کر کے صبرو شکیبائی اختیار فرمائی ۔
Entity: جنگ — Type: /art, /art/music